
Относно: Инвестиционно предложение (ИП) „Водовземане от река Златна Панега и напояване чрез дъждуване на поземлени имоти в масиви №87, №88, №90, №91 и №94 в земл. гр. Луковит, общ. Луковит, обл. Ловеч“


УВАЖАЕМИ ГОСПОДИН ГРЪНЧАРОВ,

Във връзка с Ваше уведомление с вх. №5028 от 13.10.2025 г. на РИОСВ-Плевен за ИП „Водовземане от река Златна Панега и напояване чрез дъждуване на поземлени имоти в масиви №87, №88, №90, №91 и №94 в земл. гр. Луковит, общ. Луковит, обл. Ловеч“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г.) и внесена допълнителна информация с вх. №5028(2) от 14.10.2025 г., №5028(4) от 23.10.2025 г., №5028(5) от 28.10.2025 г. и №5028-7 от 14.01.2026 г., Ви уведомяваме следното:
ИП „Водовземане от река Златна Панега и напояване чрез дъждуване на поземлени имоти в масиви №87, №88, №90, №91 и №94 в земл. гр. Луковит, общ. Луковит, обл. Ловеч“ попада в обхвата на чл. 2, ал. 2 от Наредбата за ОС.
1. ИП предвижда:
- Водовземане от река Златна Панега в район с географски координати 43°13'54.03, 24°11'42.26, земл. гр. Луковит. Максимално годишно водно количество 200 600 м3;
- Сезонно полагане на надземен водопровод с дължина около 170 м от мястото на водовземане до хидрант в центъра на поливното поле в район с координати 43.231348, 24.193418;
- Напояване чрез дъждуване на поземлени имоти в масиви №87, №88, №90, №91 и №94 в земл. гр. Луковит, общ. Луковит, обл. Ловеч.
Предвижда се кандидатстване по процедура чрез подбор на проектни предложения по схема Г1 „Инвестиции в земеделски стопанства“ с цел доставка и монтаж на 1 бр. поливна система 360 RAIN MACHINE.
2. Място на водовземане, място на хидрант, надземен водопровод и масиви №87, №88, №90, №91, №94 в земл. гр. Луковит, общ. Луковит, обл. Ловеч не попадат в границите на защитени територии по смисъла на Закона за защитените територии.
3. Място на водовземане, място на хидрант и надземен водопровод, земл. гр. Луковит, общ. Луковит, обл. Ловеч попадат изцяло в границите на защитена зона от мрежата Натура 2000 по смисъла на Закона за биологичното разнообразие BG0001014 “Карлуково”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-329/31.03.2021 г. на МОСВ (ДВ бр.53/25.06.2021 г.).
Масиви №87, №88, №90, №91 и №94 в земл. гр. Луковит, общ. Луковит, обл. Ловеч частично попадат в границите на защитена зона BG0001014 “Карлуково”.
4. Реализацията на ИП е допустима спрямо режима на защитена зона BG0001014 “Карлуково”, определен със заповедта ѝ при спазване на забраната описана в т. 8.10. от Заповед №РД-329/31.03.2021 г. на МОСВ за „използване на води за напояване, които съдържат вредни вещества и отпадъци над допустимите норми“. Съгласно становище на Басейнова дирекция „Дунавски район“, вх. №5028(3)/20.10.2025 г. на РИОСВ – Плевен (изх. №ПУ-01-796-(1)/20.10.2025 г. на БД „Дунавски район“) водата в района на проектното водовземане от водно тяло с код BG11S100R1024 и име р. Златна Панега от Златна Панега до вливане в р. Искър при Червен бряг, вкл. притоците – Дъбенка, Батулска и Белянска отговаря на нормите за добро състояние на Наредба № 18 от 27.05.2009 г. за качеството на водите за напояване на земеделските култури и съответно е качествена за напояване на земеделски култури.
5. Съгласно становище на Басейнова дирекция „Дунавски район“ вх. №5028-9/29.01.2026 г. на РИОСВ – Плевен (изх. №ПУ-01-796-3/28.01.2026 г. на БД „Дунавски район“), инвестиционното предложение не се очаква да окаже негативно въздействие върху водите и водните екосистеми и е допустимо спрямо Плана за управление на речните басейни и Плана за управление на риска от наводнения в Дунавски район за периода 2022 – 2027 г., и спрямо Закона за водите и наредбите към него, при спазване на мерките и законовите изисквания, посочени в становището, в т.ч. водовземането от повърхностни води с цел напояване подлежи на разрешителен режим, съгласно Глава четвърта от Закона за водите, при спазване изискванията, определени в Наредбата за ползването на повърхностните води.
6. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки характера на заявеното ИП „Водовземане от река Златна Панега и напояване чрез дъждуване на поземлени имоти в масиви №87, №88, №90, №91 и №94 в земл. гр. Луковит, общ. Луковит, обл. Ловеч“, при реализацията му няма вероятност от отрицателно въздействие върху защитени зони от мрежата „Натура 2000“, включително и върху защитена зона BG0001014 “Карлуково”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0001014 “Карлуково”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитената зона.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.










С уважение, 


гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

